wickkiey/tamil-wikipedia-chunked huggingface dataset:
# விக்கிப்பீடியா:தலைப்புத் தெரிவுக்கான உதவி

இப் போட்டி தமிழ் விக்கிப்பீடியாவில் பதிவேற்றுவதற்காக நடத்தப்படுவதால் கட்டுரைக்கான தலைப்புகளைத் தெரிவு செய்யும்போது ஏற்கெனவே தமிழ் விக்கிப்பீடியாவில் இல்லாத தலைப்புக்களைத் தெரிவு செய்யவேண்டியது முக்கியமானது. தமிழ் விக்கிப்பீடியாவில் ஒரு குறித்த தலைப்பில் கட்டுரை உள்ளதா என்பதை அறிவதற்குப் பின் வரும் வழிகளைப் பயன்படுத்தலாம்:  
1. தமிழ் விக்கிப்பீடியாவின் எல்லாப் பக்கங்களிலும் இடது பக்கத்தில் ஒரு தேடல் பெட்டி இருக்கும். அப்பெட்டியுள் தலைப்பை அச்சிட்டுச் "செல் என்னும் பொத்தானை அழுத்தினால், குறித்த தலைப்பில் கட்டுரை இருந்தால் அப்பக்கம் திறக்கும். இல்லாவிட்டால் அக் கட்டுரை இன்னும் எழுதப்படவில்லை என்னும் தகவல் கிடைக்கும். எனினும், ஒரு தலைப்பைப் பல்வேறு எழுத்துக்கூட்டல்களில் எழுத முடியும் என்பதால், குறித்த கட்டுரை தேடலில் அகப்படாமல் போவதற்கு வாய்ப்புகள் உண்டு.
1. அனைத்துப் பக்கங்கள் என்னும் இணைப்பினூடாகச் சென்று, வரும் பக்கத்தில் அகர வரிசைப்படி தலைப்புக்கள் ஒழுங்கு செய்யப்ப்படிருக்கும். அப் பட்டியலில் தேடி அக்கட்டுரை உள்ளதா எனப் பார்க்கலாம்.  
இது தவிர தமிழ் விக்கிப்பீடியாக் கட்டுரைகளில் காணப்படக்கூடிய சிவப்பு இணைப்புக்கள் அத்தலைப்புக்களில் கட்டுரை இல்லை என்பதைக் குறிக்கும். எனவே அத்தலைப்புக்களில் கட்டுரை எழுத முடியும்.  
இணைப்புப் பக்கத்தில் உள்ள பட்டியலில், தமிழ் விக்கிப்பீடியாவில் இல்லாத தலைப்புக்கள் தரப்பட்டுள்ளன போட்டியாளர்கள் இப் பட்டியலிலிருந்தும் தமக்குப் பொருத்தமான தலைப்புக்களைத் தெரிவு செய்துகொள்ளலாம்.  
<p><big><b>வலைவாசல்:விக்கிப்பீடியா கட்டுரைப் போட்டி/தலைப்புகள் பட்டியல்</b></big></p>
# காமராஜர் வாழ்க்கை வரலாற்றுச் சம்பவங்கள் (நூல்)

**காமராஜர் வாழ்க்கை வரலாற்றுச் சம்பவங்கள்** என்பது தேனி. சு. மாரியப்பன் அவர்களால் எழுதப்பட்டு 2009 இல் வெளியிடப்பட்ட ஒரு தமிழ் நூல் ஆகும்.
# காமராஜர் வாழ்க்கை வரலாற்றுச் சம்பவங்கள் (நூல்)

## பதிப்புரை

விஜயா பதிப்பகத்தின் நிறுவனர் வேலாயுதம் இந்நூலுக்கான பதிப்புரையை எழுதியிருக்கிறார்.
# காமராஜர் வாழ்க்கை வரலாற்றுச் சம்பவங்கள் (நூல்)

## பொருளடக்கம்

தமிழகத்தின் முதலைமச்சராக இருந்த காமராசர் வாழ்க்கையில் நடைபெற்ற பல்வேறு சுவையான சம்பவங்களைத் தொகுத்து இந்நூலில் வழங்கியிருக்கிறார். பல சம்பவங்கள் அவருடைய எளிமையையும், அறிவுத்திறனையும் வெளிப்படுத்துவதாக இருக்கிறது.
# வலைவாசல்:கட்டுரைப்போட்டி/வேண்டுகோள்

உலகின் பல பகுதிகளில் உருவாகும் பல்துறை அறிவுத் திரள்களைத் தமிழில் தொகுத்தளிக்கும் முயற்சியில் தமிழ் விக்கிப்பீடியா சிறப்பாகப் பங்காற்றி வருகிறது. தமிழ் விக்கிப்பீடியாவின் வழியான தமிழ் மொழி வளர்ச்சிப் பயணத்தில், கட்டுரைப் போட்டி வழியாகப் பங்கேற்க வந்துள்ள தங்களை அன்புடன் வரவேற்கிறோம். தாங்கள் அனைத்துத் துறைகளிலுமான அறிவுத் திரள்கள் குறித்து உரையாடும் போதும், பேசும் போதும் தமிழைப் பயன்படுத்தித் தமிழை முதன்மை மொழியாக்க முன் வர வேண்டும். அத்துடன் தாங்கள், இந்த போட்டிக் கட்டுரை ஒன்றுடன் நின்று விடாமல், தமிழ் விக்கிப்பீடியாவின் பயனர்களில் ஒருவராகத் தங்களைப் பதிவு செய்து கொண்டு, தங்கள் துறை சார்ந்த கட்டுரைகள், தங்கள் விருப்பமுள்ள பிற துறை சார்ந்த கட்டுரைகள் போன்றவற்றைத் தமிழ் விக்கிப்பீடியாவில் பதிவேற்றம் செய்து, தமிழ் மொழியிலான விக்கிப்பீடியாவினை முதன்மையாக்க தங்களின் தொடர் ஒத்துழைப்பை நாடுகிறோம்.
# 24 மனை தெலுங்குச் செட்டியார்

**24 மனை தெலுங்குச் செட்டியார்** (*Twenty four Manai Telugu Chettiars*) அல்லது **சாது செட்டியார்** (*Sadhu Chettiar*) என்பவர்கள் தென்னிந்தியாவில் உள்ள ஒரு சாதியினர் ஆவர். இவர்களது தாய் மொழி தெலுங்கு ஆகும். இச்சமூகத்தினர் பலிஜா சமூகத்தின் ஒரு பிரிவினராக இருந்தனர். பின்னர் தொழில் அடிப்படையில் தனித்துவமான சமூகமாக மாறினார்.  
இவர்கள் வீட்டில் தெலுங்கு மொழியில் பேசினாலும், தமிழ்ப் பண்பாட்டில் வாழ்வியல் முறையும், கலாசாரத்தையும் பின்பற்றுகின்றனர். இவர்கள் தங்கள் குல தெய்வமாக காமாட்சி அம்மனை வழிபடுகிறார்கள். ஒவ்வொரு ஆண்டும் சனவரி முதல் ஞாயிறு அன்று காஞ்சியில் இச்சமூகத்தின் சார்பில் ஆராதனை விழா நடத்தப்பட்டு வருவது குறிப்பிடத்தக்கது. தமிழ்நாடு முழுக்க இச்சமூகத்தினர் பரவி இருக்கிறார்கள் என்றாலும் மதுரை, தேனி, திருச்சி, கோயம்புத்தூர், திருநெல்வேலி, இராமநாதபுரம் மற்றும் சென்னை பகுதிகளில் குறிப்பிடத்தக்க அளவு உள்ளனர். இவர்கள் தமிழ்நாடு அரசு சாதிகள் பட்டியலில் பிற்படுத்தப்பட்ட வகுப்பினர் பிரிவில் உள்ளனர்.
# 24 மனை தெலுங்குச் செட்டியார்

## தொழில்

தமிழகம் மற்றும் கேரளாவில் உள்ள நகரங்கள் மற்றும் கிராமங்கள் குறித்த பொருட்களை பெருவாரியாக வியாபாரத்தில் ஈடுபட்டு வருகின்றனர். 18 ஆம் நூற்றாண்டில், அவர்கள் முதன்மையாக சாக்குப்பைகளை (கோணிப்பைகளை) உற்பத்தி செய்வதில் / விற்பனை செய்வதில் ஈடுபட்டிருந்தனர். எனவே அவர்கள் சலுப்பன் செட்டி என அடையாளம் காணப்பட்டனர்.  
பிரிதானிய காலனித்துவ காலத்தில் (19 ஆம் நூற்றாண்டின் முற்பகுதியில்), இவர்கள் பெரும்பாலும் வணிகம் மற்றும் விவசாயத்தில் ஈடுபட்டிருந்தனர். குறிப்பாக மதுரை நகரில் பாரம்பரிய சாக்குப் பை வியாபாரத்தில் இருந்து நகர்ந்து பல்வேறு வகையான பழங்களின் விற்பனையில் பெரும்பாலும் ஈடுபட்டுள்ளனர். அதே நேரத்தில் துணிகள் மற்றும் பிற பொருட்களின் வியாபாரிகளாகவும் இருந்தனர்.  
நவீன நாட்களில், இந்த சமூகம் முக்கியமாக பணம் கடன் வழங்கும் வணிகம், தொழில், எண்ணெய், மளிகை, உலோகம், மற்றும் பிற சிறு வணிகங்களில் பன்முகப்பட்டு ஈடுபடுகின்றது.
# 24 மனை தெலுங்குச் செட்டியார்

## திருமண உறவுமுறை

24 மனை தெலுங்குச் செட்டியார்களில் 24 மனை என்பது 24 கோத்திரத்தைக் குறிப்பிடுகிறது. இதில் 8 கோத்திரம் பெண் வீடு என்றும் 16 கோத்திரம் ஆண் வீடு என்றும் பிரிக்கப்பட்டுள்ளது. இந்த இரு பிரிவுகளுக்கிடையே திருமண உறவு வைத்துக் கொள்கிறார்கள். ஒரே பிரிவில் இருப்பது சகோதர உறவாக கொள்ளப்பட்டுள்ளது. இச்சமூகத்தின் தலைவர் பெரியதனத்தார், நாட்டாமை அல்லது சாதித் தலைவர் என்று அழைக்கப்படுகின்றனர். இவர்கள் தலைமையில்தான் இச்சாதியினரின் திருமணங்கள் நடத்தப்படுகின்றன.
# 24 மனை தெலுங்குச் செட்டியார்

## கோத்திரங்கள்

;16 பதினாறு வீடு (ஆண் வீடு)
| இன்றைய மனை (குலம்) கோத்திரம் | பண்டய மனை (குலம்) கோத்திரம் | குல ரிசி |
| --- | --- | --- |
| மும்முடியார் | மும்மடியவன் | திரு முகுந்த ரிசி |
| கோலவர் (கோலையர்) | கொலவன் | திரு குடிலகு ரிசி |
| கணித்தியவர் | கையிறவன் | திரு கௌதன்ய ரிசி |
| தில்லையவர் | எடுக்கவயன் | திரு தொந்துவ ரிசி |
| பலிவிரியர் (பலுவிதியர்) | பலிதயவன் | திரு சைலய ரிசி |
| சென்னையவர் | கெஞ்சி | திரு ஹரிகுல ரிசி |
| மாதளையவர் | கொற்கவன் | திரு குந்தள ரிசி |
| கோதவங்கவர் | வங்கிசிவன் | திரு கணத்த ரிசி |
| ராஜபைரவர் | வரசிவன் | திரு ரோசன ரிசி |
| வம்மையர் | வருமயவன் | திரு நகுல ரிசி |
| கப்பவர் | கவிலவன் | திரு சாந்தவ ரிசி |
| தரிசியவர் | தரிச்சுவன் | திரு தர்சிய ரிசி |
| வாஜ்யவர் | வழமையவன் | திரு வசவ ரிசி |
| கெந்தியவர் | கெந்தியவன் | திரு அனுசுயி ரிசி |
| நலிவிரியவர் | கெடிகிரியவன் | திரு மதகனு ரிசி |
| சுரையவர் | சூரியவன் | திரு கரகம ரிசி |  
;8 எட்டு வீடு (பெண் வீடு)
| இன்றைய மனை (குலம்) கோத்திரம் | பண்டய மனை (குலம்) கோத்திரம் | குல ரிசி |
| --- | --- | --- |
| மக்கடையர் | மக்கிடவன் | திரு மங்கள ரிசி |
| கொரகையர் | குதிரை வல்லவன் | திரு கௌதம ரிசி |
| மாரெட்டையர் | யக்கவன்னந்தவன் | திரு மண்டல ரிசி |
| ரெட்டையர் | நெட்டையவன் | திரு கௌசிக ரிசி |
| பில்லிவங்கவர் | வெலிவங்கிசவன் | திரு பில்லி ரிசி |
| தவளையார் | தவிலையவன் | திரு கௌந்தைய ரிசி |
| சொப்பியர் | சொற்பனவன் | திரு சோமகுல ரிசி |
| லொட்டையவர் | கோட்டையவன் | திரு பார்த்துவ ரிசி |
# 24 மனை தெலுங்குச் செட்டியார்

## குறிப்பிடத்தக்க நபர்கள்

- உடுமலை நாராயணகவி - கவிஞர்
- குற்றாலீசுவரன் - இந்திய நீச்சல் வீரர்
- கே. சி. பழனிச்சாமி - முன்னாள் கரூர் மக்களவை உறுப்பினர்
- பொள்ளாச்சி ஜெயராமன் - முன்னாள் அமைச்சர்
- உடுமலை ராதாகிருஷ்ணன் - முன்னாள் அமைச்சர்
- இ. கோ. சுகவனம் - முன்னாள் கிருஷ்ணகிரி மக்களவை உறுப்பினர்
# மிரோன் வின்சுலோ

**மிரோன் வின்சுலோ** (*Miron Winslow*, டிசம்பர் 11, 1789 - அக்டோபர் 22, 1864) என்பவர் இலங்கையிலும், இந்தியாவிலும் பணிபுரிந்த அமெரிக்க மதப்பரப்புனர் ஆவார். இவர் யாழ்ப்பாணத்தில் உடுவில் என்ற ஊரில் ஒரு மதப்பள்ளியை ஆரம்பித்தார். அத்துடன் சென்னையிலும் அமெரிக்க மதராசு மிசனின் முதலாவது நிறுவனத்தை ஆரம்பித்தார். இவர் தொகுத்த *தமிழ் ஆங்கில விரிவான அகராதி* (A Comprehensive Tamil and English Dictionary) 976 பக்கங்களில் 68,000 சொற்களைத் தன்னகத்தே கொண்டுள்ளது. அருள்திரு ஜோசப் நைட் பிரபுவின் மூல நகலை அடிப்படையாக வைத்து தினமும் மூன்று மணிநேரம் வீதம் இருபது ஆண்டுகள் உழைப்பில் 1862 ஆம் ஆண்டு இதை வின்சுலோ வெளியிட்டார். இவ்வகராதியை அடிப்படையாகக் கொண்டே 1924 ஆம் ஆண்டில் சென்னைப் பல்கலைக்கழகம் மிகவும் விரிவான சென்னைப் பல்கலைக்கழகத் தமிழ்ப் பேரகராதியைத் தொகுத்து வெளியிட்டது. இப்பெரும் பணியைத் தவிர வின்சுலோ *A History of Missions* உட்படப் பல நூல்களை எழுதியுள்ளார்
# மிரோன் வின்சுலோ

## ஆரம்ப வாழ்க்கை

வின்சுலோ அமெரிக்காவில் வெர்மான்ட் மாநிலத்தில் வில்லிஸ்டன் என்ற நகரில் 1789 திசம்பர் 11 இல் நத்தானியேல் வின்சுலோ, அன்னா கெலொக் ஆகியோருக்குப் பிறந்தார். தனது 14வது அகவையில் வணிகத் தொழிலில் ஈடுபடலானார். பின்னர் 1815 இல் மிடில்பரி கல்லூரியில் பட்டம் பெற்று, பின்னர் ஆன்டோவர் இறையியல் மதப்பள்ளியில் 1818 இல் பட்டம் பெற்றார். 1819 சனவரி 19 இல் ஏரியட் லாத்ரொப் என்பவரைத் திருமணம் புரிந்தார். இவர்களுக்கு ஆறு பிள்ளைகள் இருந்தனர்.  
ஆன்டோவர் கல்லூரியில் பயிலும் போது, வெளிநாட்டு மதப்பரப்புரைக்கான அமெரிக்க ஆணையத்தில் முகவராகப் பணியாற்றி நியூ இங்கிலாந்து சென்று நிதி திரட்டுவதில் உதவினார். 1818 நவம்பர் 4 இல், மாசச்சூசெட்ஸ் டபர்னேக்கில் தேவாலயத்தில் போதகராகத் திருநிலைப்படுத்தப்பட்டார். பின்னர் மதப்பரப்புனர் சேவைக்காக இலங்கைக்கு அனுப்பப்பட்டார்.
# மிரோன் வின்சுலோ

## மதப்பரப்புப் பணி

1819 சூன் 8 இல், பாஸ்டனில் இருந்து புறப்பட்டு கொல்கத்தா சென்றார். அங்கிருந்து அவர் 1819 டிசம்பர் 14 இல் இலங்கை சென்றடைந்தார். தனது மதப்பணியை உடுவிலில் 1820 சூலை 4 இல் ஆரம்பித்தார். அங்கு அவர் மதப்பள்ளியையும் ஆரம்பித்தார். 14 ஆண்டுகள் உடுவில் பணியாற்றிய பின்னர், சென்னைக்கு இடமாற்றப்பட்டார். 1836 ஆகத்து 18 இல் சென்னை வந்தடைந்த அவர், அங்கு அமெரிக்க மதராசு மிசனை நிறுவி அதன் மூலம் தமது மதப்பணிகளை இந்தியாவில் ஆரம்பித்தார்.  
1855 இல் அமெரிக்கா சென்று, பின்னர் 1858 இல் மீண்டும் சென்னை திரும்பினார். சீரற்ற உடல்நிலையைக் கருத்தில் கொண்டு அவர் 1864 ஆகத்து மாதத்தில் அமெரிக்கா பயணமானார். ஆனாலும், அவர் அமெரிக்கா திரும்பும் வழியில், தென்னாப்பிரிக்காவில் கேப் டவுனில் வந்திறங்கி இரண்டாம் நாளில் 1864 அக்டோபர் 22 இல் காலமானார்.
# நாவிதர்

**நாவிதர்** (பொதுவாக **அம்பட்டன்** மற்றும் **மருத்துவர்** என்றும் அழைக்கப்படுகின்றனர்) எனப்படுபவர் தமிழகத்தில் வாழுகின்ற ஓர் இனக்குழுவினர் ஆவர். தமிழகத்தில், நாவிதர்கள் தமிழ் மற்றும் தெலுங்கு என இரு வேறுபட்ட மொழியியல் குழுக்களாக வாழுகின்றனர். தெலுங்கு பேசும் நாவிதர்கள் மங்களா என்ற பெயரில் அழைக்கப்படுகின்றனர்.
இவர்கள் கிராமப்புற மருத்துவர்களாகவும், ஒப்பனைத் தொழில் செய்பவர்களாகவும் இருந்து வருகின்றனர்.
# நாவிதர்

## சொற்பிறப்பு

*அம்பட்டன்* என்ற பெயர் ஒரு தமிழ் வார்த்தையாகும், இது முதலில் சமசுகிருத வார்த்தையான *அம்பாஸ்தா* என்னும் வார்த்தையிலிருந்து வந்தது. இந்த வார்த்தை இரண்டு சமசுகிருத வார்த்தைகளான அம்பா என்பது "அருகில்" என்றும், ஸ்தா என்பது "நிற்க" என்றும் பொருள்படும். இந்த பொருளானது "அருகில் நின்று முடிதிருத்தும் ஒருவரை" குறிக்கிறது.  
*நாவிதர்* என்ற சொல் *நாவிகர்* என்ற தமிழ் வார்த்தையிலிருந்து உருவானது, இதற்கு *புனித மனிதன்* என்று பொருளாகும். இவர்கள் *மருத்துவர்*, *பரியாரி*, *வைத்தியர்* என்ற பெயராலும் அறியப்படுகின்றனர். இவை அனைத்தும் மருத்துவர்களுக்கான ஒத்த சொற்கள் ஆகும்.
# நாவிதர்

## மக்கள்தொகை

தமிழகத்தில் மருத்துவர், நாவிதர், மங்களா, அம்பட்டர் என்று சொல்லப்படுகின்ற வகுப்பினர் 4 லட்சத்து 26 ஆயிரத்து 427 பேர் வசிக்கின்றனர். இவர்கள் தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில், மிகவும் பிற்படுத்தப்பட்ட வகுப்பினர் பட்டியலில் சேர்க்கப்பட்டிருக்கின்றனர்.
# நாவிதர்

## வரலாற்றுத் தகவல்

வட இந்தியச் சரித்திரகால அரசர்களில் "நந்தர்கள்" சூத்திரராகக் கருதப்படுகின்றனர். நந்தர்களைப் "அம்பஷ்டன்" (நாவிதர்) என அழைக்கும் வழக்கமும் உள்ளது.
# நாவிதர்

## வரலாற்றுத் தகவல்

### ஆரம்பகால தமிழ் வரலாறு

சித்தி பெற்றதாகக் கூறும் பண்டைய தமிழ் மருத்துவர்களான சித்தர்கள், பெரும்பாலும் அம்பட்டர் சமூகத்தைச் சேர்ந்தவர்கள்.
# நாவிதர்

## வரலாற்றுத் தகவல்

### இலங்கை

இலங்கை அம்பட்டாரின் நாட்டுப்புறக் கதைகளின்படி, அவர்கள் யாழ்ப்பாண இராச்சியத்திற்கு போர்வீரர்களின் உதவியாளர்களாக வந்தனர். அவர்கள் தங்கள் மனைவிகள் இல்லாமல் வந்ததால், அவர்கள் இலங்கை வெள்ளாளர் பெண்களை மணந்தனர்.
# நாவிதர்

## இவற்றையும் காண்க

- அம்பஷ்டன்
- மங்களா
- வேலக்கட்டல நாயர்
# ஔவை துரைசாமி

**ஔவை சு. துரைசாமி** (5 செப்டம்பர் 1902 – 3 ஏப்ரல் 1981) ஒரு தமிழ்நாட்டுத் தமிழறிஞர் மற்றும் கல்வியாளர் ஆவார். நற்றிணை, சிலப்பதிகாரம், திருவருட்பா உள்ளிட்ட பல பனுவல்களுக்கு உரை எழுதியமையால் 'உரைவேந்தர்' என அழைக்கப்பெற்றார். கலைமாமணி விருது உள்ளிட்ட சிறப்புகளைப் பெற்றுள்ளார். தமிழறிஞர் ஔவை நடராசன் இவர் மகன்களுள் ஒருவராவார். மேலும் தமிழ்நாட்டு அரசின் தமிழ் வளர்ச்சித் துறையின் தற்போதைய இயக்குநர் ந. அருள் இவரின் பேரன் ஆவார்.
# ஔவை துரைசாமி

## தொடக்க வாழ்க்கை

தற்போதைய விழுப்புரம் மாவட்டம் திண்டிவனத்திற்கு அருகில் உள்ள அவ்வையார்குப்பம் என்னும் சிற்றூரில், சுந்தரம் பிள்ளை - சந்திரமதி இணையர்க்கு மகனாக 5 செப்டம்பர் 1902 அன்று பிறந்தார்.
# ஔவை துரைசாமி

## கல்வி

உள்ளூரில் தொடக்கக் கல்வி பயின்றபின் திண்டிவனத்திலிருந்த அமெரிக்க ஆர்க்காடு நற்பணி உயர்நிலைப் பள்ளியில், பள்ளியிறுதி வகுப்புவரை பயின்றார். பின்பு, வேலூர் ஊரிசு கல்லூரியில் இடைநிலை வகுப்பு பயின்றார். எனினும் வறுமைக்கு ஆட்பட்ட தன் குடும்பத்திற்கு உதவும் நோக்கில் உடல்நலத் தூய்மைக் கண்காணிப்பாளர் பணியில் சேர்ந்தார். பின்னர் அப்பணியில் தொடர மனம் இல்லாமலும் தமிழ் மொழி மேலிருந்த பற்றுதலாலும் ஆறு மாதத்தில் அப்பணியிலிருந்து விலகினார்.
# ஔவை துரைசாமி

## ஆசிரியப்பணி

தன் 22-ஆம் அகவையில் தஞ்சாவூர் சென்ற துரைசாமி, கரந்தைத் தமிழ்ச் சங்கப் பள்ளியில், தமிழவேள் த. வே. உமாமகேசுவரனால் ஆசிரியராகப் பணியமர்த்தப்பட்டார். அப்பணியில் இருந்துகொண்டே, தமிழ்ப்பாடம் பயின்றார். 1928-இல் கரந்தையிலிருந்து வெளியேறினார். 1930-இல் சென்னைப் பல்கலைக்கழகத்தின் "வித்துவான்" தேர்வில் வெற்றி பெற்றார்.
# ஔவை துரைசாமி

## தமிழ்ப் பணி

தற்போதைய இராணிப்பேட்டை மாவட்டம் கலவை தொடக்கப்பள்ளியில் தமிழாசிரியராகப் பணியாற்றினார்.  
1929 முதல் 1941 வரை காவேரிப்பாக்கம், செய்யாறு, செங்கம், போளூர் ஆகிய இடங்களில் உயர்நிலைப்பள்ளித் தமிழாரியராகப் பணிபுரிந்தார்.  
தமிழ்ப்பொழில், செந்தமிழ்ச் செல்வி, செந்தமிழ் முதலிய இதழ்களில் தமிழ் இலக்கிய, இலக்கண ஆராய்ச்சிக் கட்டுரைகள் எழுதினார்.  
1942 இல் திருப்பதி திருவேங்கடவன் கீழ்த்திசைக் கல்லூரியில் ஆராய்ச்சியாளராகப் பணியில் சேர்ந்தார்.  
1943 முதல் எட்டு ஆண்டுகளுக்கு அண்ணாமலைப் பல்கலைக்கழக ஆராய்ச்சித் துறையில், விரிவுரையாளராகப் பணியாற்றினார்.  
1951 இல் மதுரை தியாகராசர் கல்லூரியில் பேராசிரியராகச் சேர்ந்தார்.  
மணிமேகலை காப்பியத்திற்குப் புத்துரை எழுதும் பணியில் ஈடுபட்டுக் கொண்டிருந்த நாவலர் ந.மு.வேங்கடசாமி நாட்டார் எதிர்பாராமல் இயற்கை எய்தியதை அடுத்து, "கரந்தை கவியரசு" அ. வேங்கடாசலத்தின் விருப்பத்திற்கிணங்க, அக் காப்பியத்தின் இறுதி நான்கு காதைகளுக்கும் விளக்கவுரை எழுதிக் கொடுத்தார் துரைசாமி. அண்ணாமலைப் பல்கலைக்கழகத்தில் பணிபுரியும் போது, சைவ சமய இலக்கிய வரலாறு, ஞானாமிர்தம் போன்ற அரிய நூல்களை எழுதினார். அந்நூல்கள் பல்கலைக்கழக வெளியீடுகளாக வெளியிடப்பட்டன.
# ஔவை துரைசாமி

## படைப்புகள்

| ? | திருமாற்பேற்றுத் திருப்பதிகவுரை |  |  |  |
| --- | --- | --- | --- | --- |
| ? | நற்றிணை உரை |  |  |  |
| ? | சிலப்பதிகாரம் சுருக்கம் |  |  |  |
| ? | யசோதரகாவியம் - மூலமும் உரையும் |  |  |  |
| ? | நந்தா விளக்கு |  |  |  |
| ? | ஔவைத் தமிழ் |  |  |  |
| ? | தமிழ்த்தாமரை |  |  |  |
| ? | வரலாற்றுக் காட்சிகள் |  |  |  |
| ? | சிவஞானபோதச் செம்பொருள் |  |  |  |
| ? | செம்மொழிப் புதையல் | மணிவாசகர் பதிப்பகம் |  |  |
| ? | தெய்வப்புலவர் திருவள்ளுவர் | கழகம் வெளியீடு |  |  |
| ? | Introduction to the story of Thiruvalluvar |  |  |  |
| 1930 | ஆர்க்காடு | *தமிழ்ப் பொழில்* இதழில்
வெளிவந்த கட்டுரை |  |  |
| 1935? | திருவோத்தூர் தேவாரத் திருப்பதிக உரை |  |  |  |
| 1938 | எட்டுத்தொகையுள் ஒன்றாகிய ஐங்குறுநூறு உரை |  |  |  |
| 1940 | சிவபுராணம் |  |  |  |
| 1941 | சீவகசிந்தாமணி சுருக்கம் | தென்னிந்திய சைவ சித்தாந்த நூற்பதிப்புக் கழகம், திருநெல்வேலி |  |  |
| 1942 | முப்பெருங் காவியங்களில் ஒன்றான சிலப்பதிகார ஆராய்ச்சி | கழக வெளியீடு |  |  |
| முப்பெருங் காவியங்களில் ஒன்றான மணிமேகலை ஆராய்ச்சி |  |  |  |  |
| 1943 | ஞானாமிர்த மூலமும் பழைய உரையும் |  |  |  |
| மணிமேகலைச் சுருக்கம் |  |  |  |  |
| முப்பெருங் காவியங்களில் ஒன்றான சீவகசிந்தாமணி ஆராய்ச்சி | கழக வெளியீடு |  |  |  |
| 1945 | ஞானசம்பந்தர் வழங்கிய ஞானவுரை | தருமை ஆதீனம் |  |  |
| 1947 | புறநானூறு உரை (பகுதி 1) |  |  |  |
| மதுரைக்குமரனார் | கழக வெளியீடு |  |  |  |
| 1949 | மதுரைக்குமரனார் (மறு வெளியீடு) | கழக வெளியீடு |  |  |
| தமிழ் நாவலர் சரிதை - மூலமும் உரையும் |  |  |  |  |
| 1951 | புறநானூறு உரை (பகுதி 2) |  |  |  |
| பதிற்றுப் பத்து உரை |  |  |  |  |
| ஞானாமிர்த மூலமும் பழைய உரையும் (?) |  |  |  |  |
| 1953 | சிவஞானபோத மூலமும் சிற்றுரையும் |  |  |  |
| 1954 | ஊழ்வினை | மயிலம் சிவஞானபாலய சுவாமிகள் மணிவிழா மலரில் வெளிவந்த கட்டுரை |  |  |
| 1960 | பெருந்தகைப் பெண்டிர் | சாந்தி நூலகம், பிராட்வே [சென்னை] |  |  |
| 1970 | சூளாமணிச் சுருக்கம் | கழக வெளியீடு |  |  |
| 1972
(& 2002) | சேரமன்னர் வரலாறு | திருவளர் பதிப்பகம், தூத்துக்குடி |  |  |
| 1978 | சைவ இலக்கிய வரலாறு |  |  |  |
| 1979 - ?) | திருவருட்பா- உரை
(ஒன்பது தொகுதிகள்) |  |  |  |
| 1995 | பரணர் | கரந்தை |  |  |
| 2003 | தமிழ்ச் செல்வம் | கட்டுரைத் தொகுப்பு | வள்ளுவர் பண்ணை | } |
# ஔவை துரைசாமி

## அச்சில் வராத நூல்கள்

- ஊர்ப்பெயர்-வரலாற்றாராய்ச்சி
- புதுநெறித் தமிழ் இலக்கணம் (2 பகுதிகள்)
- மத்த விலாசம் (மொழிபெயர்ப்பு)
- மருள்நீக்கியார் நாடகம்
- புது நெறித்தமிழ் இலக்கணம்
- தமிழ்த் தாமரை
- தூத்துக் குடி சைவசிந்தாந்த சபை 65 ஆம் ஆண்டு நிறைவு விழாத் தலைமைப் பேருரை, சிறுதுண்டு வெளியீடு
# ஔவை துரைசாமி

## சிறப்புகள்

- 1964 ஆம் ஆண்டு மதுரை திருவள்ளுவர் கழகம் "பல்துறை முற்றிய புலவர்" என்ற பாராட்டுப் பத்திரம் வாசித்தளித்துச் சிறப்பித்தது.
- இராதா தியாகராசனார் தம் ஆசிரியப் பெருந்தகையின் உயர் பண்புகளைப் பாராட்டி "உரைவேந்தர்" எனும் பட்டம் வழங்கி தங்கப் பதக்கம் அளித்தார்.
- 1980 ஆம் ஆண்டு தமிழ்நாட்டு ஆளுநர் பிரபுதாஸ் பட்வாரி "தமிழ்ப் பேரவைச் செம்மல்" எனும் பட்டம் வழங்கி சிறப்பித்தார்.
- தமிழ் எழுத்தாளர் சங்கத்தின் சார்பில், "தமிழ்த் தொண்டு செய்த பெரியார்" எனும் பட்டமும், கேடயமும் வழங்கிச் சிறப்பிக்கப்பட்டது.
# ஔவை துரைசாமி

## தனி வாழ்க்கை

தற்போதைய திருவண்ணாமலை மாவட்டம் கோட்டுபாக்கத்தைச் சேர்ந்த இலட்சுமி -அண்ணாபிள்ளை இணையரின் முதல் மகளான உலோகாம்பாள் என்பாரை மணந்தார் துரைசாமி. இவர்களுக்கு ஔவை நடராசன், மருத்துவர் மெய்கண்டான் உள்ளிட்ட 11 பிள்ளைகள் பிறந்தனர். நடராசன் வழியில் துரைசாமிக்கு ந. அருள் என்ற பேரன் உள்ளார். இவர் தமிழ்நாட்டு அரசின் தமிழ் வளர்ச்சித் துறையின் தற்போதைய இயக்குநர் ஆவார்.
# ஔவை துரைசாமி

## மறைவு

3 ஏப்ரல் 1981 அன்று, மதுரை மாநகரிலிருந்த தன் இல்லத்தில் காலமானார் துரைசாமி. அவர் உடல் மதுரையிலேயே அடக்கம் செய்யப்பட்டு அவ்விடத்தின்மேல் கல்வெட்டுப் பொறிக்கப்பட்டது.
# ஔவை துரைசாமி

## புகழ்

இராஜா சர் அண்ணாமலைச் செட்டியார் நினைவு அறக்கட்டளை'யின் சார்பில், 25 செப்டம்பர் 2003 அன்று, சென்னையில் 'அருட்செல்வர்' நா. மகாலிங்கம் தலைமையில் துரைசாமியின் நூற்றாண்டு நினைவு விழா நடைபெற்றது. பல்கலைக்கழகங்களின் துணைவேந்தர்கள் உள்ளிட்ட அறிஞர்கள் இவ்விழாவில் பங்கேற்றனர்.
# அவிநாசிலிங்கம் பல்கலைக்கழகம்

**அவிநாசிலிங்கம் மனையியல் மற்றும் உயர்கல்விக் கழகம்** எனப் பெயரிடப்பட்டுள்ள **அவிநாசிலிங்கம் பல்கலைக்கழகம்** கோயம்புத்தூரில் அமைந்துள்ள தமிழ்நாட்டுப் பல்கலைக்கழகங்களுள் மகளிர்களுக்கான பல்கலைக்கழகங்களில் ஒன்றாகும். கல்வியாளர் தி. சு. அவிநாசிலிங்கம் செட்டியாரால் 1957 ஆம் ஆண்டு அவிநாசிலிங்கம் கல்வி அறக்கட்டளையின் மேற்பார்வையில் பெண்களுக்கான கல்லூரியாகத் துவங்கப்பட்டது. இது 1978 ஆம் ஆண்டு சென்னைப் பல்கலைக்கழகத்தின் கீழான தன்னாட்சி பெற்றக் கல்லூரியாகத் தகுதி பெற்றது. இவ்வாறு தன்னாட்சி வழங்கப்பட்ட எட்டு கல்லூரிகளில் இதுவொன்றே மகளிர் கல்லூரியாகும். இந்த நிறுவனம் 1988 ஆம் ஆண்டு நிகர்நிலைப் பல்கலைக்கழகமாக உயர்வு பெற்றது. இதன் தொடக்ககாலத்தில் கல்லூரி முதல்வராகப் பணியாற்றிய கல்வியாளர் இராஜம்மாள் பி. தேவதாஸ் இதன் வளர்ச்சிக்கு பெரிதும் பங்களித்துள்ளார்.
# அவிநாசிலிங்கம் பல்கலைக்கழகம்

## பல்கலைக்கழகத் துறைகள்

அவிநாசிலிங்கம் பல்கலைக்கழகம் பின்வரும் ஏழு துறைகளில் கல்வித்திட்டங்களை வழங்குகிறது.
- மனையியல்
- அறிவியல்
- மானுடவியல்
- கல்வி
- வணிக மேலாண்மை
- சமூகக்கல்வியும் தொழில்முனைவோர் மேம்பாடும்
- பொறியியல்
# மகாராணா பிரதாப்

**மகாராணா பிரதாப்** அல்லது **மேவார் பிரதாப் சிங்** (ஆங்கிலம்: *Maharana Pratap*), மே 9, 1540 - ஜனவரி 19, 1597) வட மேற்கு இந்தியாவில் அமைந்திருந்த மேவார் இராச்சியம் எனப்படும் உதய்பூர் இராச்சியத்தின் இந்து அரசராவார். அவர் ராஜபுத்திரர்களின் சூர்யவன்ஷி குலமரபில் சிசோதியா என்கின்ற பிரிவை சார்ந்தவர். ராஜபுத்திரர்கள் தொன்று தொட்டு போற்றிவரும் வீரம், நாட்டுப்பற்று மற்றும் சுய மரியாதை ஆகிய அருங்குணங்களுக்கு ஒரு மிகவும் சிறந்த எடுத்துக் காட்டாக மகாராணா பிரதாப் சிங் விளங்கினார்.
# மகாராணா பிரதாப்

## ஆரம்பகால வாழ்க்கையும் பின்னணியும்

4 சகோதரர்கள் மற்றும் 2 சகோதரிகளுக்கு, மூத்தவராக, *கும்பால்கர்* என்ற இடத்தில் (தற்போது ராஜஸ்தானில் ராஜ்சமந்து மாவட்டத்தில் உள்ளது) பிரதாப் பிறந்தார், அவரது பெற்றோர்கள் மகாராணா இரண்டாம் உதய்சிங் மற்றும் சன்கார மகாராணி ஜவந்தபாய் ஆவார்கள்.
# மகாராணா பிரதாப்

## வாரிசாக பதவியேற்றல்

### முரண்பாடு

சித்தூர் கோட்டை, பிரதாப்பின் பூர்வீக இல்லமாகும், அது மொகலாயர் வசமிருந்தது. ஓடிக்கொண்டே இருக்கும் வாழ்க்கையில் இருந்தமையால், மறுபடியும் சித்தூரைக் கைப்பற்றும் கனவை (மற்றும் அதனால் மேவாரின் கீர்த்தியை மீட்பது) பிரதாப், நனவாக்குவதே லட்சியமாகக் கொண்டிருந்தார். அவரது எதிர்கால முயற்சிகள் இந்த இலக்கை நோக்கியே அமைந்திருந்தது. சாராம்சமாக எடுத்துக் கூறவேண்டுமானால் பிரதாப் ஏட்டளவில்தான் அரசராக இருந்தாரே ஒழிய அவரது வாழ்நாளில் எந்த நிலத்தையும் ஆட்சிசெய்ய முடியவில்லை.  
ஏறத்தாழ பிரதாப்பின் சகராஜபுத்திர முதல்வர்கள் மொகலாயர்களுடன் குடியாண்மை ஊழியம் மேற்கொள்ள ஒப்புக்கொண்டனர் பிரதாப்பின் சொந்த சகோதரர்களான, சக்திசிங் மற்றும் சாகர் சிங், இருவரும் அக்பருக்குப் பணிபுரிந்தனர். உண்மையில், பலராஜபுத்திர முதல்வர்கள், உதாரணம், அம்பரின் முதல்வர் மான் சிங் போன்றோர் (பின்னாளில் அம்பர் ஜெய்பூர் என்றானது) அக்பரின் படைகளில் தளபதிகளாக பணியாற்றினார்கள் மற்றும் ராஜா தோடர்மால் போன்றவர்கள் அவரது அவையில் நிதிஅமைச்சராக இடம்பெற்றிருந்தனர். அக்பர் மொத்தத்தில் ஆறு ராஜதந்திர தூதுக்குழுக்கள் அனுப்பி, சமாதான உடன்பாடு எப்படி பிற ராஜபுத்திரர்கள் செய்து கொண்டனரோ அதேபோல் பிரதாப்பையும் செய்து கொள்ள வலியுறித்தினார். பிரதாப் ஒவ்வொரு முறையும் முழுக்கமுழுக்க மறுதலித்தார், அதன்மூலம் தனது தற்பெருமையை வெளிப்படுத்தினார்.  
புதிய தலைநகர்-உதய்பூர் உருவாக, மஹாராணா உதய்சிங் ஒரு நீர்த்தேக்கம்-உதய்சாகர் எனும் பெயரில் 1565 ஆம் ஆண்டில், கட்டிமுடித்தார். அந்த அணைத்திட்டத்தில் ஜூன் 1573இல், அம்பரின் குன்வர் (இளவரசர்) மான்சிங், மொகாலய பேரரசர் அக்பரின் தூதுவராகச் சந்தித்து, வீம்பு முனைப்பாக இல்லாமல், மஹாராணா பிரதாப்பை உடன்படிக்கைக் குறிப்புகளைக் கைவிட்டு, அவருக்கு மதிப்பளிக்க விருந்தில் வந்து கலந்துகொள்ள வற்புறுத்தினார். பிரதாப் மற்றும் மான்சிங் இருவரும் ஒரேதலைமுறையைச் சார்ந்தவர்களாவர், குன்வர் மான்சிங் பிறந்தநாள் ஞாயிறு டிசம்பர் 21, 1550, ஆகும், ஆனால் பிரதாப் அரசராகிட மான்சிங் இளவரசானார். பிரதாப், உடன்படிக்கைக் குறிப்புகள் பின்பற்றி, தனது மகன் குன்வர் அமர்சிங்கை அந்த விருந்தில் அக்பரின் தூதுவராக வந்த குன்வர் மான்சிங்குடன் பங்கேற்கச் செய்தார். இந்த நிகழ்ச்சி மொகல்-மேவார் முரண்பாட்டை மேலும் துரிதப்படுத்தியது.  
மான்சிங் ஒரு குன்வராக இருந்தமையால், அவரது தந்தை ராஜா பகவன்தாஸ் மற்றுமொருமுறை ஒரு சமாதானத் தூதுக்குழுவை நடத்தித் தோல்வி கண்டார், அக்டோபர் 1573இல் நடந்த நிகழ்வில் ராணா பிரதாப் உடன் இருந்தார்.
# மகாராணா பிரதாப்

## படைத்தலைவர்கள்

### ஹக்கீம் கான் சூர் பதான்

ஹக்கீம் கான் சூர் பதான் ஆப்கன் ஷெர் ஷா சூரி வம்சாவளியைச் சார்ந்தவராவார். அவர் தனது முன்னோர்களின் வீழ்ச்சியை முன்னிட்டு அதற்குக் காரணமான மொகலாயர்களை பழி வாங்க பிரதாபுடன் சேர்ந்தார். மொகலாயர்கள் திட்டமிட்டு பல கோவில்களை அழித்தார்கள். பிரதாப்பும் மற்ற ராஜபுத்திரர்களும் தங்கள் மதம் காத்திடவே போரிட்டனர். ராஜபுத்திரப் படைகளில் சில முஸ்லிம் கூலிப்படையினர் இருந்ததும், மொகலாயர்களோடு உள்ள முரண்பாடும்,ஹிந்து மதம் காப்பதற்காக அல்ல என்பது நன்கு புலனாகும்.
# மகாராணா பிரதாப்

## படைத்தலைவர்கள்

### ஜால மான்சிங்

ஜால மான்சிங் (மேலும் ஜால சர்தார் என்றும் அழைக்கப்படுபவர்) சுதந்திரம் பெறும் போராட்டத்துக்காக அபூர்வமான வீரம், துணிச்சல், தியாகம் மூன்றிற்கும் தக்க உதாரணமாகத் திகழ்ந்தார். 1576இல், ஹல்டி காடி போர்க்களத்தில், மஹாராணா பிரதாப் காயம் அடைந்தார். (வாள், ஈட்டி, மற்றும் துப்பாக்கிக் குண்டு ஆகிய மூன்றினால் பட்ட காயங்கள்) அவர் மூர்ச்சை அடைந்து கிடந்ததும், ஜ்ஹல, அச்சமயம் பிரதாப்பின் மகுடம், மற்றும் ராஜ முத்திரைச் சின்னங்கள் யாவையும் களைந்து அவைகளை தானே அணிந்து கொண்டு தான் தான் பிரதாப் என்று மொகலாயப் படைகளை நம்பவைத்து அவர்களின் தாக்குதல்கள் எதிர்கொண்டார். இறுதியாக அவர் தன இன்னுயிர் பிரதாபிற்காகவும் மற்றும் நாட்டு விடுதலைக்காகவும் நீத்து அரிய தியாகம் புரிந்தார். இந்த தியாகத்தினால்தான் பிரதாப் தொடர்ந்து மொகலாயர்களுடன் போரிட்டு மேவாரை மீட்டு, சித்தூர் நீங்கலாக, மீண்டும் தன்ஆட்சியை நிலைநாட்ட முடிந்தது.  
உதய்பூரில் இன்றும் கூட, ஜ்ஹலவின் வழிவந்தோர், மஹாராணா வழங்கிய மேவாரின் அரசச்சின்னம் ஏந்திக் கொண்டு வருவதைக் காணலாம். ஸ்ரீ அசோக் தட்டத்ராயா குல்கர்னி கூற்றின்படி, அந்த தைரியம் மிக்க வீரன் மான்சிங் ஜ்ஹலல்ல அவர் பீட ஜால ஆவார். குறிப்பு- மஹாராணா பிரதாபாஞ்ச ராஜ்வன்ஷ் (ஒரு மராத்தி நூல் ஆகும், மேவாரின் வரலாறு மற்றும் குஹிலோட் வம்சாவளியினர் பற்றியும் அதில் உள்ளது).
# மகாராணா பிரதாப்

## படைத்தலைவர்கள்

### டோமர்கள்

ராஜா ராம் ஷா டோமர், குவாலியரைச் சார்ந்தவர், ராணா உதய்சிங் மகளை மணம்புரிந்தவர், தனது குவாலியரை மொகலாயரிடம் இழந்த பிறகு, மேவாரிடம் தஞ்சம் அடைந்தார். அவரும் அவரது முன்னூறுக்கும் மேலான வீரர்களும் ஹல்டிகாடி யுத்தத்தில் பங்கு கொண்டனர். அவர்கள் வம்சத்தைக் காக்க அவருக்கு எஞ்சிய ஒரே மகனை பிகாநேருக்கு பாதுகாப்புடன் இருக்க அனுப்பினார்கள், மற்ற யாவரும் மேவாருக்காக தங்களது இன்னுயிர் நீத்தனர்.
# மகாராணா பிரதாப்

## படைத்தலைவர்கள்

### பர்குஜர்ஸ்

பர்குஜர்கள் மேவாரின் நம்பத்தகுந்த சகாக்களாக இருந்தனர் மற்றும் அவர்கள் ராணாவுடன் இறுதி வரைக்கும் சேர்ந்தே போராடினார்கள்.அவர்கள் எந்த ஒரு போர்முனையிலும் முன்வரிசையில் நின்று கடுமையாகப் போரிடும் வீரர்கள் ஆவார்கள்.
# மகாராணா பிரதாப்

## படைத்தலைவர்கள்

### பீம்சிங் டோடிய

பீம்சிங் டோடிய, மேவாரின் பிரபுக்களில் ஒருவர் ஆவார் மற்றும் அவர் மஹாராணா பிரதாப் சிங்கின் கோகுண்ட அவையில் (1576) ஹல்டிகாடி யுத்தத்திற்கு முன்னாலேயே இடம்பெற்றவர் ஆவார்.
# மகாராணா பிரதாப்

## படைத்தலைவர்கள்

### சேத்தக்

சேத்தக், கத்தியவார் பகுதியின் வெள்ளை நிறக் குதிரையாகும். (இந்திய இனம் சார்ந்த திணைத் தோன்றலாகும்) அது குள்ளமான கழுத்து, அடர்ந்து செறிந்த முடிகொண்ட வால், குறுகலான முதுகு, பெரிய விழிகள், கட்டு மஸ்தான தோள்கள், அகன்ற நெற்றி மற்றும் பரந்த நெஞ்சம் கொண்டதாகும். மேலும் பார்வைக்கு வனப்பு மிகுந்ததாகவும், செய்யுள் நடையில் புனிதமாகவும் அது கருதப்பட்டு வந்தது, இப்புரவி ஒரு சமச்சீரான தசைநார் கொண்ட உடலமைப்பு அதற்கு கவர்ச்சிகரமான தோற்றத்தை அளித்தது, அதனுடைய "பறக்கும்" பாதங்கள் அதற்கு ஒரு வரப்பிரசாதமாக அமைந்தது. அதுபற்றி மேலும் விளக்குகையில் ஓர் அபூர்வமான, துல்லியமான நுண்ணறிவு படைத்தது என்றும், மேலும் கட்டுப்பாடு மற்றும் துணிவு இரண்டும் ஒருசேர பெற்றதென்பதும், தனது எஜமானிடம் பின்வாங்காத நம்பகமும் கொண்டிருந்தது குறிப்பிடத்தக்கதாகும்.  
சேடக், மகாராணா பிரதாபின் குதிரை, ஹல்டிகாட் போர்முனையில் கருணைமறம் (வீரம்) காட்டி இறந்த தருணம், அவர் கூக்குரலிட்டு மற்றும் அவரது கடவுளை நோக்கி பிரார்த்தனை செய்தார்.
# மகாராணா பிரதாப்

## படைத்தலைவர்கள்

### ராஜா பூன்ஜா

பில் போர்வீரர்கள் ஹல்டிகாட் போர்முனையில் ராணா பூன்ஜாவின் தலைமையில் போரிடப் பங்கு கொண்டனர். பில் போர்வீரர்கள் உற்சாகமுடன் ரகசியமான செய்தியாளர்களாகவும் மற்றும் ஓடி தகவல் தெரிவிப்பவர்களாகவும் பணியாற்றினர். மேவார் மாகாண வரலாற்றில் குஹில் இனப்பிரிவினர் தைரிய மிகுந்த சாகசச் செயல்களுக்காக புகழ் பெற்றவர்களாக விளங்கினார்கள். பில் இனத்தாரின் பங்களிப்பு என்பது மறக்க இயலாததாகும். குஹாதித்யாவின் முடிசூட்டு விழாவின் தருணம், "அதன்படி, ஒரு மன்ட்லீக் "பில்" சர்தாரின் பெருவிரலிலிருந்து ஒழுகும் குருதி சொரிந்து திலக் சடங்கு (மங்கலப் பொட்டிடும் நிகழ்ச்சி) நடைபெற்றது."  
இதற்கெனவே, மேவாரின் மாகாண அரசர் சின்னமான ஜெயகோபுரத்தில், ஒருபக்கம் ராஜபுத்திர வீரர் புடைசூழவும் மற்றும் "பில் இனத்தாரின் வில்-அம்பும்" கொண்டுள்ளது காணலாம்.  
ராணா பூஞ்சா ஒரு பண்ர்வா திக்கான மகாராணா கி ஜெய் சார்ந்த சிசொடியா ஆவார்.
# மகாராணா பிரதாப்

## படைத்தலைவர்கள்

### பாமா ஷா (அல்லது பாமாஷா)

பாமாஷா மேவாரின் வரலாற்றில் ஓர் அடையாளம் ஏற்படுத்தியர் ஆவார். 450 ஆண்டுகள் முன்னதாக, பார்மல் கவாடியாவின் மகனாகபிறந்த அவர் நேர்மை, திட நம்பிக்கை, மற்றும் கடமை உணர்வு மூன்றிலும் சீரிய எடுத்துக் காட்டாக விளங்கினார்.  
அவர் பிரதாபின் பொருளாளர் மட்டுமல்ல, ஒரு வீரனாகி தேவை ஏற்படும் போது போரிட்டவரும் ஆவார். மகாராணா பிரதாப் பன்னிரண்டு வருடங்களாக 25,000 வீரர்கள் அடங்கிய ஒரு படையை நன்கு பராமரித்து வந்ததற்கு உகந்த காரணம், பாமாஷா தனது சொத்தை நன்கொடையாக அளித்தது மட்டுமல்ல, இருபத்தைந்து லட்சம் ரூபாய் நிதிஉதவி, மற்றும் இருபதாயிரம் தங்கக் காசுகள் மால்புராவிலிருந்து தொகையாக வழங்கியதும் ஆகும். மேலும் பாமாஷா மஹாராணா அமர்சிங்கிடமும் பணிபுரிந்தவர் ஆவார். அதன்பிறகு அவரது மகன் ஜீவ் ஷா மஹாராணாவின் பொருளாளர் ஆனார். அவர் மரணம் அடைந்த வேளையில் பாமா ஷா தனது மனைவியிடம் அரசரின் பொக்கிஷ விபரங்கள் அடங்கிய விளக்கமான பதிவேடுகளை மஹாராணா அமர்சிங் வசம் ஒப்படைக்கக் கேட்டுக்கொண்ட பிறகே விண்ணுலகு ஏய்தினார்.குறிப்பு- மஹாராணா பிரதாபாஞ்ச ராஜ்வன்ஷ் - ஒரு மராத்திநூல் அதில் மேவாரின் வரலாறு உள்ளது. அதை ஸ்ரீ அசோக் தட்டட்ரைய குல்கர்நி 2008 ஆம் ஆண்டில், வெளியிட்டார்.
# மகாராணா பிரதாப்

## பின்விளைவுகள்

பிரதாப் ஆரவல்லி மலைத்தொடர் வனப்பகுதிகளில் பின்வாங்கிக் கொண்டு தனது போராட்டத்தைத் தொடர்ந்தார். அவரது ஒரு முயற்சியான நேருக்குநேர் மோதல் தோல்வி கண்டமையால், பிரதாப் கொரில்லாச் சண்டை யுக்திகளை மேற்கொண்டார். தனது குன்றுகளைத் தளமாகப் பயன்படுத்தி, பிரதாப் முகாமிட்டிருந்த மொகலாயப் படையினரை பெருமளவில் அலைக்கழிக்கத் தொடங்கினார். அவர் மேவாரில் உள்ள மொகலாயப் படையினர்கள் ஒருபோதும் சமாதானம் காணக்கூடாது என்ற நிலைப்பாட்டில் உறுதியுடன் இருந்தார்: அக்பர் மூன்று படைஎழுச்சிகள் நடத்தி பிரதாப்பை மலையில் மறைவிடங்களில் தேடிப்பார்த்துக் கண்டுபிடிக்க முயற்சிகள் செய்தும் பலனளிக்கவில்லை. அந்தக் காலகட்டத்தில், பிரதாப் பாமாஷாவிடம் நிதிஉதவி, ஒரு நல-விரும்பி என்ற முறையில் பெற்று வந்தார். ஆரவல்லி குன்றுகளில் வாழும் பில் பூர்வீகக் குடிகள் பிரதாப்பிற்கு சண்டைக்காலத்தில் ஆதரவும் மற்றும் சமாதான நாட்களில் காடுகளில் வசிக்க உரிய வழிமுறைகள் கூறியும் உதவி செய்தனர். இவ்விதமாக பல்லாண்டுகள் கழிந்தன. ஜேம்ஸ் டோட் எழுதுவது யாதெனில்: "ஆரவல்லி தொடர்வரிசையில் ஒரு கணவாய் கூட இல்லாததால், மகாராணா பிரதாப் சிங் போன்ற பெரிய சுதந்திர போராளிக்கு வீரச்செயல் புரிய வழியில்லை: ஏதோ பிரகாசமான வெற்றி அல்லது அடிக்கடி மகத்தான தோல்வி இரண்டுமே பெற முடிந்தது." ஒரு சம்பவத்தில், பில்ஸ் தக்க தருணத்தில் ஓடிவந்து ராஜபுத்திரர் பெண்மணிகள் மற்றும் பிள்ளைகளை உதய்பூர் அருகே சாவார் ஆழமான துத்தநாகச் சுரங்கங்கள் ஊடே கடத்திச் சென்று காப்பாற்றினார்கள். பிறகு, பிரதாப் தனது இடம் சாவண்டுக்கு அதாவது மேவாரின் தென்கிழக்குப் பகுதியில் மாற்றி அமைத்துக் கொண்டார். மொகலாயர்களின் தேடுதல் அலைக்கழிப்பாலே, நாடு கடத்திக் கொண்ட யாவரும் மலையிடுக்குகளில் பல்லாண்டுகளாக காட்டு வகை ரசம் நிறைந்த சிறு பழங்களை (பெர்ரிகள்) உண்டும் மற்றும் வேட்டை ஆடியும் மற்றும் மீன்பிடித்தும் வாழ்வாதாரம் கொண்டிருந்தனர். புராணக்கதைகளின் படி பிரதாப் சிரமமான நாட்களில் புல் விதைகள் மூலம் செய்து வந்த சப்பாத்தியை உண்ண நேர்ந்தது.
# மகாராணா பிரதாப்

## அக்பரின் படையெடுப்புகள்

அக்பரோ மஹாராணா பிரதாப்பை எதிர்த்து படையெடுப்பு ஒன்றன்பின் ஒன்றாக நடத்திக்கொண்டே இருந்தார், ஆனாலும் ஒருபோதும் அவர் வெற்றி பெறவில்லை. ஏராளமான அளவில் அவர் பணச்செலவு செய்தும் மஹாராணா பிரதாபைத் தோற்கடிக்க முடியவில்லை. முப்பது ஆண்டுகள் மேலாக பிரதாப் அக்பரை விஞ்சியே இருந்தார் மற்றும் அவரது வாழ்க்கையில் கடைசி பத்தாண்டுகள் தனது ராஜ்யத்தின் பெரும்பகுதியை விடுவித்திருந்தார். அவரால் பிடிக்க முடியாதவைகள் சித்தூர் மற்றும் மண்டல் கர்ஷ் இரண்டுமேதான் அவரை அவைகள் அதிகம் வருத்தம் அடையச் செய்தது.
# மகாராணா பிரதாப்

## தனிப்பட்ட வாழ்க்கை

ராணா பிரதாப் பதினேழு மகன்கள் மற்றும் ஐந்து மகள்கள் கொண்டிருந்தார். உதய் சிங் II ஆண்-வரிசை வழித்தோன்றல்கள் "ரானாவட்" என்ற தந்தைவழிப் பெயரைத் தாங்கி உள்ளனர்.
இத்தகைய தந்தைவழிப் பெயர்கள் ஆட்சியாளர்கள் தங்களது நாட்டைவிட்டு ஓடிப்போகும் போதோ மற்றும் புதிய தலைநகர் ஏற்படுத்தும் போதோ மாற்றம் கொள்ளும். குஹிலோட் என்பவர்கள் குஹவின் வழித்தோன்றல்கள் ஆவார்கள், சிசொடியாக்கள் சிசொட கிராமத்தின் ஹமீர் குஹிலோட்டின் வழித்தோன்றல்கள் ஆவார்கள் மற்றும் ரணவட்கள் ராணா உதய் சிங்கின் வழித்தோன்றல்கள், அவர்கள் சித்தூர் விட்டு ஓடி ஒரு புதிய தலைநகர் உதய்பூர் என்று ஏற்படுத்திக்கொண்டார்கள். தந்தைவழி பெயர்மாற்றம் என்பது பெருமளவில் ஜனத்தொகை இடம்பெயர்ந்தாலோ அல்லது போரிட்டாலோ தோன்றிவரும்.
# மகாராணா பிரதாப்

## தனிப்பட்ட வாழ்க்கை

#### இறுதி நாட்கள்

மஹா ராணா பிரதாப் வேட்டையாடும் பொழுது ஏற்பட்ட விபத்தால் மரணம் அடைந்தார். அவர் சாவண்டில் ஜனவரி 29, 1597, நாளன்று மரணம் அடைந்தார், அப்பொழுது அவருக்கு வயது ஐம்பத்து-ஆறாகும். மரணம் அடையும் தருவாயில் தனது மகன், அமர்சிங்கை அவருக்கு அடுத்த வாரிசாக்கி தொடர்ந்து நிரந்தரமாக மொகலாயர்களுடன் போரிட்டுக்கொண்டே இருக்கும்படி பிரமாணம் எடுத்துக்கொள்ளச் செய்தார். இவ்வாறாக, அவரது சிரமமான சூழ்நிலைகள் அவரது சரிவடைந்த வருடங்களில் அதிகவலுப்பெற வைக்கவில்லை; இறுதிவரை துணிச்சலாகவே நிமிர்ந்து இருந்தார். அவர் படுக்கையில் தூங்காமலேயே வாழ்ந்து வந்தார், அக்பரிடம் இருந்து மொத்த ராஜ்ஜியம் மீட்டு கைவரப் பெற்றும் அவரது சபதம் சித்தூரைக் கைப்பற்றும் வரை தரையில்தான் தூங்குவது மற்றும் ஒரு குடிலில் தான் வாழ்வது என்பதைக் காத்து வந்தார்.  
மஹாராணா பிரதாப்பின் மகன், அமர்சிங், மொகலாயர்களுடன் பதினேழு முறைகள் யுத்தங்கள் செய்தார் ஆனாலும் அவர் நிபந்தனையின் பேரில் அவர்களை ஆட்சி யாளர்கள் என்று ஒப்புக்கொண்டிருந்தார். அந்த நேரத்தில், மகாராணா பிரதாப்பின் நம்பகத்துக்குரிய ராஜபுத்திரர்கள் சரணடைதல் என்ற மாயையில் இருந்து விடுபட்டு ராஜஸ்தானில் இருந்தே வெளியேறினர். இந்தக் கூட்டம் ரதோர்கள், தியோர சொவ்கன்கள், பரிஹரகள், டோமராக்கள், கச்ச்வாஹ்க்கள் மற்றும் ஜ்ஹலக்கள் ஆகியோர் அடங்குவர். அவர்கள் "ரோர்கள்" என்று அழைக்கப்படுவர் மற்றும் ஹரியானாவில் குடியமர்ந்தனர், ஒருசிலர் மட்டுமே உத்திர பிரதேசத்தில் இடம்பெயர்ந்தனர். இன்றைய தினம் கூட, அவர்கள் பிற ராஜபுத்திரர்களுடன் மணம்புரிந்து கொள்வது கிடையாது ஆனாலும் "கோத்ரா அனுமதிபெறுதல்" ரோர் சமுதாயத்திற்குள்ளேயே நிகழ்ந்து வருகின்றது.  
மஹாராணா பிரதாப் ஒருபெரும் நாயகனாக இந்தியர்களின் பார்வையில் விளங்குகிறார், அவர்தன் மக்களால் அதிகம் மதிப்பும் மற்றும் அன்பும் செலுத்தப் படுகின்றவராகவே விளங்குகிறார். இந்து வரலாற்றில் ஒரு இருளான அத்தியாயத்தில், பிரதாப் மட்டுமே தன் கெளரவம் மற்றும் கண்ணியம் கருதி தன்னந்தனியானாக உறுதிபட நின்றார்; தனது கௌரவத்தை சுயபாதுகாப்பிற்காக ஒருபோதும் அவர் விட்டுக்கொடுத்ததே இல்லை. அவர் ஒரு பெருமைக்குரிய மற்றும் சுதந்திரமான மனிதராகவே இறந்தார்.
# மகாராணா பிரதாப்

## நற்பண்பு

ஹல்டிகாடி போருக்கு முன்னதாக, மான்சிங் கச்ச்வஹா எஞ்சி இருந்த ஒருசில நூற்றுக்கணக்கான எதிரிகளைத் தேடிக் கொண்டிருந்தார். பிரதாபின் பில் ஒற்றர்கள் அந்த முகாமிலிருந்து ஒருசில கிலோ மீட்டர்கள் தொலைவில் அவருக்கு செய்திகளை தெரிவித்தனர். பிரதாபின் சில பிரபுக்கள் அத்தகைய நல்ல சந்தர்ப்பத்தை பயன்படுத்தி மான் சிங்கைத் தாக்கிக் கொல்லவேண்டும் என்று ஆலோசனை கூறினார்கள். பிரதாப் மறுப்புரைத்தார், அவ்வகையில் தனது நேர்மை உணர்வை எடுத்துக் காட்டினார்.  
மற்றுமொரு சம்பவத்தில், அப்துர் ரஹீம் க்ஹன்க்கனா என்னும் மொகல் அதிகாரியின் பெண்மணிகள், பிரதாபின் மகன் அமர்சிங் வசம் அகப்பட்டுக்கொண்டனர். அந்த சரியான நேரத்தில், க்ஹன்க்கன பிரதாப்பை நோக்கி முன்னேறிக்கொண்டு இருந்தார் மற்றும் செர்புரில் முகாமிட்டு இருந்தார் அதன்படி பிரதாப்பை நேரடியாகத் தாக்க முன்னேற்பாடுகள் செய்துகொண்டு இருந்தார். இதையெல்லாம் பொருட்படுத்தாமல், பிரதாப் தனது மகன் அமர்சிங்கை (பதினேழு மகன்கள் மற்றும் ஐந்து மகள்களில் மூத்தவர்) அந்த மொகலாயப் பெண்மணிகளைப் பத்திரமாக அவர்களது முகாமில் கொண்டு சேர்க்குமாறு கட்டளை இட்டார்.
# மகாராணா பிரதாப்

## தற்போதைய-நாள் நிலவரம்

இந்தியாவின் சுதந்திரம் 1947இல், பெற்றதைத் தொடர்ந்து, மகாராணா பூபால்சிங் (பதவிக் காலம் 1930-1955) என்பவர் மகாராஜ் பிரமுக் ராஜஸ்தான் மாநில (~ ஆளுநர் ) 1952-1955 –அந்த ஒரேபதவிதான் இந்தியக் குடியரசு மேவாருக்காக ஏற்படுத்தியுள்ளது! மகாராணா பூபால்சிங் தான் முதன்முதல் தனது மாநிலத்தை சுதந்திர இந்தியாவுடன் (18 ஏப்ரல் 1948)இணைத்துக் கொண்ட மன்னராவார். இந்தியாவின் முதல் யூனியன் உள்துறை அமைச்சர் (லோஹ் புருஷ் - இரும்பு மனிதர்) சர்தார் வல்லபாய் படேல் யூனியனில் சேரத் தயங்கிய ஹைதராபாத் மற்றும் பிற மாகாணங்களை வன்மையாகக் கடிந்துரைக்கும் கண்டனம் தெரிவித்துக் கூறினார், "இந்தியாவில் எந்த ஒரு சுதேச சமஸ்தானம் சுதந்திரம் கோரும் உரிமை பெற்று உள்ளது என்றால் அது மேவார் ஒன்றுதான், ஆனால் அதுவோ சந்தோஷமாகவும், சம்மதமாகவும் இந்திய தேச யூனியனுடன் சேர்ந்து கொள்ள விரும்புகின்றது, அதன் கூற்றுப்படி, அவர்களின் பதிமூன்று நூற்றாண்டுகள் மேற்கொண்ட தூதுக்குழுவின் முயற்சிகள் முழுப்பலன் தந்துள்ளது . . . மேவாரைத் தவிர்த்து மற்ற எந்த ஒரு சுதேச சமஸ்தான மன்னர்களுக்கு உரிமையேதும் கிடையாது . . ." சுதந்திரம் பெற்ற பிற்காலத்தில் கூட, இந்தியாவின் பொதுமக்கள், இந்தியாவின் ஜனாதிபதிகள், பிரதம மந்திரிகள், மற்றும் அரசியல் வாதிகள் எவ்வகையிலும் பிரதிபலன் எதிர்பாராமல் மேவாருக்கு மதிப்பும், மரியாதையும் தொடர்ந்து கொடுத்துக் கொண்டே வந்தனர். மேலும் குறிப்பிடத்தக்க இந்திய சுதந்திரப் போராளியும், யூனியன் அமைச்சரும் மற்றும் பாரதிய வித்யா பவன் நிறுவனரும், நவீன காலத்து இந்தியாவின் பெருமைக்குரிய மனிதர்களில் ஒருவருமான, கே.எம். முன்ஷி (1887-1971) எழுதியுள்ளதாவது, "மேவாரின் மகாராணாக்கள் ஹிந்துப் பண்பாடு மற்றும் ஆட்சிஅமைப்பு ஒழுங்கு இரண்டையும் சிறப்பாகவும், உயர்குடிப்பிறப்பாகவும் வெளிப்படுத்திக் காட்டினார்கள். ராம்ராஜ்ஜியம் என்பதன் புராணியக் கோட்பாட்டை நடைமுறையில் அமுல்படுத்தி வைத்தார்கள்.  
மஹாராண பிரதாப் இந்தியாவில் மிகுந்த உயர்வான மதிப்பு கொண்டவராகவும் மற்றும் தேசப்பற்று மற்றும் சுதந்திரப்போர் மொகலாய ஆட்சியைத் துணிந்து எதிர்த்து நிகழ்த்தியதில் ஒரு முன்மாதிரியாகவும் சித்திரிக்கப்பட்டுக் கொண்டு வரப்படுகின்றார். பிரதாப் மற்றும் சேடக் பெயர்கள், அப்பொலிகுதிரை, யாவுமே பிரசித்திப் பெற்றதாகும் மற்றும் இந்தியக் குடியரசு அரசாங்கம் அவைகளின் நினைவாக தபால் தலைகள் (1967, 1998) மற்றும் நாணயங்கள் (2003) வெளியிட்டு இந்தியாவின் மிகப்பெரும் மகனாரை கௌரவப்படுத்தியது. நன்றியோடு நாடானது சேடக் மீது ஏறி உள்ள பிரதாப்பின் சிலையை அவரது கூட்டுப் பணியாளர்களான-ஜஹல மான், பிலு ராஜா (மலைவாழ் மக்கள் முதல்வன்), பாமா ஷா, ஹக்கீம் கான் சூர், மற்றும் ஒரு காலாட்படை-வீர-சேவகன் அனைவரது சிலைகளுடன் புது டெல்லியில் நாடாளுமன்ற இல்லத்தின் முன்னால் ஆகஸ்ட் 21, 2007இல் நிறுவி அஞ்சலி செலுத்தி வருகின்றது.  
மஹாராணா பிரதாப் பற்றிய ஒரு வெள்ளித்திரைப் படம் தயாரிப்புப்பின்- பணிகளில் உள்ளது. எல்லா விவரங்களும் அதனுடைய இணைய தளத்தில் கிடைக்கப் பெறலாம்.
# மகாராணா பிரதாப்

## மோடி மக்ரி

மஹாராணா பிரதாப்பின் வெண்கலச் சிலை மற்றும் அவரது விருப்பமான, உண்மையான புரவி, வீரமாகப் போராடி தனது எஜமானைக் காத்து வந்ததாலும் உயிர்பிரியும் வரை உடன் இருந்ததாலும், மோடி மக்ரியின் உச்சியில் (முத்து மலை) பதெஹ் சாகரில் கம்பீரமான குதிரைச் சிலையும் உள்ளது. உள்ளூர் மக்கள் அந்தக் குன்றின்மீது ஏறிச் சென்று மஹா ராணா பிரதாபிற்கும் மற்றும் அவரது உண்மையான புரவி 'சேடக்'கிற்கும் அது ஹல்டிகாடி யுத்தத்தில் கொல்லப் பட்டதால் அதற்கும் சேர்த்து அஞ்சலி செலுத்தி வருகின்றனர். அங்கே மேலும் முதல் உதய்புரின் அமைதியான அரண்மனையின் சிதலங்கள் காணலாம் மற்றும் ஓர் அழகான ஜப்பானிய பாறைத் தோட்டம் ஒன்று அதிக தூரம் இல்லாமல் அமைந்துள்ளது. அந்த நினைவகமானது முதல்ஒளி மற்றும் ஓலிஅமைப்பு ஏற்படுத்தப்பட்டு ராஜஸ்தானில், மேவாரின் 1400 வருடங்களான கீர்த்திமிகு வரலாற்றை பறைசாற்றிக் கொண்டு வருகின்றது.
# மகாராணா பிரதாப்

## வாள்

**நாற்பது கிலோ கிராம் எடையுள்ள வாள்** ராணா பிரதாப் சிங் பயன்படுத்தியது. ராணா பிரதாப் இரண்டு வாட்களை தன்னுடன் ஏந்திச் செல்வது அவரது வழக்கமாகும். சண்டை ஏற்படும் போது தனது எதிரிக்கு ஒரு வாளினை அவர் நிராயுதபாணியாக இருந்தால் வழங்குவதுண்டு.
# மகாராணா பிரதாப்

## இதனையும் காண்க

- உதய்பூர் இராச்சியம்
- ஹல்டிகாட் போர்
- சேத்தக்
- மான் சிங்
# மகாராணா பிரதாப்

## இருக்கை புத்தகம்

-
-
-
-
-
# பீளமேடு

**பீளமேடு** கோயம்புத்தூர் நகரின் புறநகர்ப்பகுதியாகும். இங்கு கோவையின் வானூர்தி நிலையம் அமைந்துள்ளது. இங்கு நெசவாலைகளும் ஈரமாவு அரவைப்பொறி தயாரிப்பு நிறுவனங்களும் வார்ப்பகங்களும் மின்னோடி/இறைப்பி தொழிற்சாலைகளும் மிகுந்து காணப்படுகின்றன. இது கோவையில் கல்வி மையமாகவும் பல மருத்துவ, பொறியியல், கலை மற்றும் அறிவியல் கல்லூரிகளையும் சிறந்த பள்ளிக்கூடங்களையும் கொண்டு விளங்குகிறது. மருத்துவக் கல்லூரி மருத்துவமனையும் கோவை சென்டர் மருத்துவமனையும் இங்குள்ளன. இந்துக்கள் பெரும்பான்மையினராக உள்ள இப்பகுதியில் மாரியம்மன் கோவில், கரிவரதராஜ பெருமாள் கோவில், ஆஞ்சனேயர் கோவில், அகிலாண்டேசுவரி கோவில் ஆகியன உள்ளன.  
கோவை மாவட்ட சிறுதொழில் முனைவோர் சங்க வளாகமான கொடிசியா வளாகம் இப்பகுதியில்தான் அமைந்துள்ளது.
# பீளமேடு

## போக்குவரத்து

தேசிய நெடுஞ்சாலை 47 பீளமேட்டின் ஊடாகச் செல்கிறது. மேலும் பீளமேட்டில் ஒரு இரயில் நிலையமும் உள்ளது.
# பீளமேடு

## கல்வி நிலையங்கள்

- பூ. சா. கோ. தொழில்நுட்பக் கல்லூரி
- சர்வசன பள்ளி
- பூ. ச. கோ. மருத்துவக்கல்லூரி
- கிருஷ்ணம்மாள் கல்லூரி
- டாக்டர் ஜி. ஆர். தாமோதரன் அறிவியல் கல்லூரி
# விக்கிப்பீடியா:பங்களிப்பாளர் அறிமுகம்/தேனி. எம். சுப்பிரமணி

தேனி எம்.சுப்பிரமணி, டிசம்பர் 2008 முதல் தமிழ் விக்கிப்பீடியாவுக்குப் பங்களித்து வருகிறார். இதழியலில் ஆர்வம் மிக்கவர். ஸ்ரீ நாராயணகுரு, தேனி மாவட்டம், தமிழ்நாடு தொழில் முதலீட்டுக் கழகம், சொத்து வரி, தமிழ்நாடு உள்ளாட்சி அமைப்புகள், கண்ணகி கோயில், இந்தியச் சரணாலயங்கள், தொழிலாளர்களுக்கான மீதூதியம், ஹென்றி பவர் ஐயர் முதலிய பல தலைப்புகளில் முதன்மையாகப் பங்களித்திருக்கிறார். இவர் எழுதியுள்ள *தமிழ் விக்கிப்பீடியா* எனும் நூல் டிசம்பர்'2010ல் வெளியானது.
# சிறப்பு பெயர்கள் கொண்டு அழைக்கப்படும் நகரங்களும் நாடுகளும்

கீழே பட்டியலிடப்பட்டிருக்கும் நாடுகளின் இயற்கையின் சிறப்பியல்பையும் சுற்றச்சுழலின் அமைவிடத்தையும் கொண்டு அவை சிறப்புப் பெயர்களால் அழைக்கப்படுகின்றன.  
அழியா அதிகாலை அமைதி நாடு - கொரியா.  
ஏழுமலைகளின் நகரம் - ரோமாபுரி  
ஆயிரம் ஏரிகள் நாடு - பின்லாந்து  
இருண்ட கண்டம் - ஆபிரிக்கா  
இந்தியாவின் (மேற்கு) நுழைவாயில் - மும்பை துறைமுகம்]]  
உலகத்தின் கூரை - பாமிர்  
உலகத்தின் தடுக்கப்பட்ட இடம் ; - திபெத்  
உலகின் சக்கரை கிண்ணம் - கியுபா  
ஐரோப்பாவின் விளையாட்டு மைதானம் - சுவிட்சர்லாந்து  
ஐரோப்பாவின் காப்பகம் - பெல்ஜியம்  
ஐரோப்பாவின் நோயாளி - துருக்கி  
ஐரோப்பாவின் போர்களம் - பெல்ஜியம்  
ஐரோப்பாவின் கோழிக்கூடு - நெதர்லாந்து  
கனவுக் கோபுர நகரம் - ஐக்ஸ்போட் (இங்கிலாந்து)  
நள்ளிரவு சூரிய உதய நாடு - நோர்வே  
புன்னகை நாடு - தாய்லாந்து  
மரகத் தீவு - அயர்லாந்து  
தங்கப்போர்வை நாடு - அவுஸ்ரேலியா  
சூரியன் உதிக்கும் நாடு - ஜப்பான்  
நைல் நதியின் கொடை - எகிப்து  
பொற்கோபுர நாடு - மியான்மர்  
பொற்கதவு நகரம் - சான் பிரான்சிஸ்கோ, கலிபோர்னியா, (ஐக்கிய அமெரிக்கா)  
பொற்கோவில் நகரம் - அமிர்தசரஸ், (இந்தியா)  
உப்பு நகரம் - வெனிக்ஸ்சா, (போர்த்துக்கல்)
# கோயம்புத்தூர் சந்திப்பு தொடருந்து நிலையம்

**கோயம்புத்தூர் சந்திப்பு** (*Coimbatore Junction*, நிலையக் குறியீடு:*CBE*) தொடருந்து நிலையம், கோயம்புத்தூர் நகரின் மையப்பகுதியில் அமைந்துள்ள முதன்மை தொடருந்து நிலையம் ஆகும். இந்நிலையத்தில் ஆறு நடைமேடைகள் உள்ளன. சுமார் 20 இருப்புப் பாதைகளை உடைய தென்னிந்தியாவின் பெரிய இரயில் நிலையங்களுள் இதுவும் ஒன்றாகும்.  
இதன் பெயரில் சந்திப்பு என்று இருந்தாலும் தொழில்நுட்பரீதியாக இங்கு தொடருந்து பாதைகள் எதுவும் சந்திப்பதோ பிரிவதோ இல்லை. உண்மையான சந்திப்புகள் கோவை வடக்கு சந்திப்பு (2.6&nbsp;கி.மீ வடக்கே), போத்தனூர் (5.8&nbsp;கி.மீ. தெற்கே) மற்றும் இருகூர்(16 கி.மீ. கிழக்கே). கோயம்புத்தூர் சந்திப்பில் இருந்து செல்லும் வழித் தடங்களில் கோயம்புத்தூர்- மதுரை மட்டும் 'மீட்டர் கேஜ்'-லிருந்து 'பிராட் கேஜ்' (அகலப் பாதையாக) மாற்றம் செய்யப்பட்டு வருகிறது. பிற தடங்கள் முன்னரே அகலப்பாதையாக மாற்றப்பட்டுவிட்டன.
# கோயம்புத்தூர் சந்திப்பு தொடருந்து நிலையம்

## வரலாறு

கோவையின் முதல் இரயில்நிலையமாக போத்தனூர் சந்திப்பே செயல்பட்டு வந்தது. பின் போத்தனூர் வழித்தடம் கோயம்புத்தூர் இரயில் நிலையத்துடன் இணைக்கப்பட்டது. பின் கோவை - மேட்டுப்பாளையம் பாதையில் (கோயம்புத்தூர் வடக்கு சந்திப்பு வழியாக) நீட்டிக்கப்பட்டது.
# கோயம்புத்தூர் சந்திப்பு தொடருந்து நிலையம்

## வசதிகள்

நடைமேடை 1 மற்றும் 2 இல் உணவு வளாகங்கள் அமைந்துள்ளன. 1,2,3,4 நடைமேடைகளில் உணவுக்கடைகள் உள்ளன. நடைமேடை 1 மற்றும் 2இல் தங்கும் அறைகள் உள்ளன, நடைமேடை 1 மற்றும் 2 இறுதியில் பழக்கடையும் உண்டு.  
நடைமேடை 1-4களில் பல தேநீர் மற்றும் பால் கடைகளும் தொலைபேசி சிற்றறைகளும் உள்ளன. நிலையத்தின் முகப்பிலும் இவை உள்ளன. நுழைவாயிலருகே இணைய உலாவுமையமும் உள்ளது.
# கோயம்புத்தூர் சந்திப்பு தொடருந்து நிலையம்

## வருமானம்

கோவை சந்திப்பு நிலையம் மட்டுமே ஆண்டொன்றிற்கு ரூ.3,859 மில்லியன் ஈட்டுகிறது. இது கோட்ட வருமானத்தில் 45% ஆகும். மேலும் சேலம் கோட்டத்திலேயே கோவை முதன்மையான ரயில் நிலையமாகும்.
# கோயம்புத்தூர் சந்திப்பு தொடருந்து நிலையம்

## முக்கிய புறப்படும் விரைவுவண்டிகள்

<>
| புறப்படும் நேரம் |  |  |  |  |  |  |
| --- | --- | --- | --- | --- | --- | --- |
| 12673/12674 | சேரன் விரைவுவண்டி | சென்னை | அதிவேக விரைவுவண்டி | தினமும் | 22:20 |  |
| 12671/12672 | நீலகிரி விரைவுவண்டி | சென்னை | அதிவேக விரைவுவண்டி | தினமும் | 20:55 |  |
| 12675/12676 | கோவை விரைவுவண்டி | சென்னை | அதிவேக விரைவுவண்டி | தினமும் | 14:20 |  |
| 12679/12680 | நகரிடை விரைவுவண்டி | சென்னை | அதிவேக விரைவுவண்டி | தினமும் | 06:15 |  |
| 12243/12244 | டுரன்டோ விரைவுவண்டி | சென்னை | டுரன்டோ | செவ்வாய் தவிர | 15:20 |  |
| 12681/12682 | சென்னை விரைவுவண்டி | சென்னை | அதிவேக விரைவுவண்டி | வாரந்தோறும் | 23:45 |  |
| 16609/16610 | நாகர்கோவில் விரைவுவண்டி | நாகர்கோவில் | விரைவுவண்டி | தினமும் | 20:30 |  |
| 12083/12084 | ஜனசதாப்தி விரைவுவண்டி | மயிலாடுதுறை | ஜனசதாப்தி | செவ்வாய் தவிர | 07:00 |  |
| 16615/16616 | செம்மொழி விரைவுவண்டி | நீடாமங்கலம் | விரைவுவண்டி | தினமும் | 23:55 |  |
| 11013/11014 | குர்லா விரைவுவண்டி | லோகமான்ய திலக் மும்பை | விரைவுவண்டி | தினமும் | 08:45 |  |
| 12626/12627 | கொங்கு விரைவுவண்டி | நிஜாமுதீன் (தில்லி) | அதிவேக விரைவுவண்டி | வாரந்தோறும் | 14:15 |  |
| 12969/12970 | ஜெய்பூர் விரைவுவண்டி | செய்ப்பூர் | அதிவேக விரைவுவண்டி | வாரந்தோறும் | 09:20 |  |
| 16613/16614 | இராஜ்கோட் விரைவுவண்டி | இராஜ்கோட் | விரைவுவண்டி | வாரந்தோறும் | 23:45 |  |
| 22609/22610 | நகரிடை விரைவுவண்டி | மங்களூரு | அதிவேக விரைவுவண்டி | தினமும் | 06:20 |  |
| 22616/22615 | நகரிடை விரைவுவண்டி | திருப்பதி | அதிவேக விரைவுவண்டி | வாராந்திர நான்கு முறை | 06:00 |  |
| 16857/16857 | மங்களூரு சென்ட்ரல் | புதுச்சேரி | விரைவு வண்டி | சனி, ஞாயிறு | 00.35 |  |
| 22475/22476 | குளிர் சாதன விரைவுவண்டி | பிகனிர் | அதிவேக விரைவுவண்டி | வாரந்தோறும் | 15:20 | } |
</>
# கோயம்புத்தூர் சந்திப்பு தொடருந்து நிலையம்

## முக்கிய புறப்படும் பயணிகள் வண்டி

- நாகர்கோவில் பயணிகள் வண்டி
- மங்களூரு பயணிகள் வண்டி
- ஈரோடு பயணிகள் வண்டி
- கண்ணனூர் பயணிகள் வண்டி
- மேட்டுப்பாளையம் பயணிகள் வண்டி
- பாலக்காடு பயணிகள் வண்டி
- சோரனூர் பயணிகள் வண்டி
- திருச்சூர் பயணிகள் வண்டி
# சிங்கார வேலன் (திரைப்படம்)

***சிங்கார வேலன்*** (*Singaravelan*) 1992 ஆம் ஆண்டு வெளிவந்த தமிழ்த் திரைப்படமாகும். ஆர். வி. உதயகுமாரின் இயக்கத்தில் வெளிவந்த இத்திரைப்படத்தில் கமல்ஹாசன், குஷ்பூ மற்றும் பலர் நடித்திருந்தனர்.  
கங்கை அமரன், பொன்னடியான், ஆர். வி. உதயகுமார், வாலி ஆகியோரின் பாடல்களுக்கு இளையராஜா இசையமைத்திருந்தார்.
# சிங்கார வேலன் (திரைப்படம்)

## நடிகர்கள்

- கமல்ஹாசன் - சிங்கார வேலன்
- குஷ்பூ - சுமதி
- ஜெய்சங்கர் - ஜெனரல் நடராஜன்
- மனோரமா - தாயம்மா
- மனோ - மனோ
- கவுண்டமணி - டிரம்ஸ் மணி
- வடிவேலு - சுபா
- சார்லி - ராமசாமி
- சுமித்ரா - பார்வதி
- விஜயகுமார் - வேலனின் அப்பாவாக (சிறப்புத் தோற்றம்)
- வி. கே. ராமசாமி - காளியண்ணன் கவுண்டர்
- வெண்ணிற ஆடை மூர்த்தி
- வினு சக்ரவர்த்தி
- நிழல்கள் ரவி - 'சின்சியர்' சிவமணி
- அஜய் ரத்னம்
- பீலிசிவம் - காவல் ஆய்வாளர்
- எஸ். ஆர். வீரராகவன் - காவல் ஆணையர்
- சாமிநாதன் - காவலர்
- மலேசியா வாசுதேவன் - சுமதியின் தந்தை (சிறப்புத் தோற்றம் )
- சி. ஆர். சரஸ்வதி - சுமதியின் தாயார் (சிறப்புத் தோற்றம் )
- சண்முகசுந்தரம் - (சிறப்புத் தோற்றம் )
- ஒரு விரல் கிருஷ்ணா ராவ் - கல்யாண தரகர் (சிறப்புத் தோற்றம் )
- ஜி.கே.வெங்கடேஷ் - உணவகத்தில் கர்நாடகா இசை வாசிப்பவராக (சிறப்புத் தோற்றம் )
- சங்கிலி முருகன்
- பாவலர் மைந்தன்
- ஜே.சந்தானம்
- ராஜா
- அருள்மணி
- ராமமூர்த்தி
- விக்கி
- லட்சுமி
# சிங்கார வேலன் (திரைப்படம்)

## பாடல்கள்

இத்திரைப்படம் இசையமைப்பாளர் இளையராஜாவின் இசையமைப்பில் வெளியான திரைப்படமாகும்.
| எண் | பாடல் | பாடகர்(கள்) | நீளம் | பாடலாசிரியர் |  |
| --- | --- | --- | --- | --- | --- |
| 1 | போட்டுவைத்த காதல் | கமல்ஹாசன், மனோ | 05:00 | வாலி |  |
| 2 | இன்னும் என்னை | எஸ். பி. பாலசுப்பிரமணியம், எஸ். ஜானகி | 04:03 | ஆர். வி. உதயகுமார் |  |
| 3 | ஓ ரங்கா ஸ்ரீரங்கா | எஸ். பி. பாலசுப்பிரமணியம், | 05:11 | வாலி |  |
| 4 | புதுச்சேரி கச்சேரி | எஸ். பி. பாலசுப்பிரமணியம் | 06:22 | வாலி |  |
| 5 | சொன்னபடி கேளு | கமல்ஹாசன் | 05:13 | வாலி |  |
| 6 | தூது செல்வதாரடி | எஸ். ஜானகி | 02:26 | பொன்னடியான் |  |
| 7 | புதுச்சேரி கச்சேரி (சோகம்) | எஸ். பி. பாலசுப்பிரமணியம் | 02:03 | வாலி | } |
# தமிழ்நாடு நிகர்நிலைப் பல்கலைக்கழகங்கள் பட்டியல்

தமிழ்நாட்டிலுள்ள நிகர்நிலைப் பல்கலைக்கழகங்களின் பட்டியல் இது.  
1. அமெட் பல்கலைக்கழகம்,
1. அமிர்தா விஸ்வ வித்யாபீடம்,
1. பாரத் பல்கலைக்கழகம், சென்னை
1. சென்னை கணக்கியல் நிறுவனம், சென்னை
1. செட்டினாடு பல்கலைக்கழகம்
1. தக்சின பாரத் இந்தி பிரசார சபா
1. டாக்டர் எம்.ஜி.ஆர். மருத்துவ மற்றும் ஆராய்ச்சி நிறுவனம், சென்னை
1. காந்திகிராமம் கிராமிய பல்கலைக் கழகம், காந்திகிராமம், திண்டுக்கல்
1. ஹிந்துஸ்தான் பல்கலைக்கழகம், சென்னை
1. கலசலிங்கம் பல்கலைக்கழகம், கிருஷ்ணன்கோயில்
1. கற்பகம் உயர்கல்வி குழுமம், சென்னை
1. காருண்யா பல்கலைக்கழகம், கோயம்புத்தூர்
1. மீனாட்சி பல்கலைக்கழகம், சென்னை
1. நேஷனல் தொழில்நுட்பக் கல்வி நிறுவனம்
1. நூருல் இஸ்லாம் உயர்கல்வி மையம், தக்கலை, நாகர்கோயில்
1. பெரியார் மணியம்மை பல்கலைக்கழகம், வல்லம், தஞ்சாவூர்
1. பிரிஸ்ட் பல்கலைக் கழகம், தஞ்சாவூர்
1. ராஜிவ் காந்தி தேசிய இளைஞர் மேம்பாட்டு நிறுவனம்
1. எஸ்.ஆர்.எம். பல்கலைக்கழகம், சென்னை
1. சாஸ்திரா பல்கலைக்கழகம், வல்லம், தஞ்சாவூர்
1. சத்யபாமா பல்கலைக்கழகம், சென்னை
1. சவீதா மருத்துவம் மற்றும் அறிவியல் தொழில்நுட்ப நிறுவனம்,சென்னை
1. ஸ்ரீ சந்திரசேகரேந்திரா சரஸ்வதி விஸ்வ மஹாவித்யாலயா, காஞ்சிபுரம்
1. ஸ்ரீ ராமச்சந்திரா மருத்துவக் கல்லூரி மற்றும் ஆய்வுப் பல்கலைக்கழகம், போரூர், சென்னை
1. புனித பீட்டர்ஸ் பல்கலைக்கழகம், சென்னை
1. வி.ஐ.டி. பல்கலைக்கழகம், வேலூர்
1. வேல்ஸ் பல்கலைக்கழகம், சென்னை
1. வினாயகா மிஷன்ஸ் பல்கலைக்கழகம், சேலம்
# இராபர்ட் இசுடேன்சு

**சர் இராபர்ட் இசுடேன்சு** (13 மே 1841&ndash;6 செப்டம்பர் 1936) இந்தியாவின் கோயம்புத்தூரில் *ஐக்கிய நீலகிரி தேயிலைத் தோட்டங்கள்* (United Nilgiri Tea Estates, UNTE) என்ற வணிக நிறுவனத்தை நிறுவிய பிரித்தானிய தொழிலதிபரும் வள்ளலும் ஆவார்.  
இசுடேன்சு தமது பதினேழாவது அகவையில் 1858ஆம் ஆண்டு இந்தியா வந்தார். கோயம்புத்தூரில் உடனடியாக குளம்பிச்செடி (coffee) வளர்ப்பில் இறங்கினார்.ஐந்து ஆண்டுகளில் இந்தியாவின் முதல் குளம்பிக்கொட்டை தயாரிக்க ஆலை தொடங்கினார். 1885ஆம் ஆண்டு அவரது நிறுவனம் ஸ்டேன்ஸ் & கோ நட்டத்தில் மூடவேண்டியதாயிற்று. கைகளில் ரூ.500 உடனும் அவமானத்துடனும் சரக்குப்படகொன்றில் இங்கிலாந்து திரும்ப நேர்ந்தது. நம்பிக்கையைத் தளரவிடாத ஸ்டேன்ஸ் மீண்டும் தமது வணிகத்தைத் தொடர்ந்து அதில் வெற்றி கண்டார். அவரது இறப்பின்போது அவருக்கு பருத்தி ஆலைகளும், குளம்பி மற்றும் தேயிலைத் தோட்டங்களும் குளம்பி தயாரிப்பு ஆலைகளும் மோட்டார் மற்றும் உருளிப்பட்டை புதுப்பிப்பு நிலையங்களும் உடமையாக இருந்தன. அவரது பங்களிப்பு கோவை இன்றையநாளில் முன்னணி தொழில்நகரமாகத் திகழப் பெரிதும் அடிக்கோளிட்டது.  
கோயம்புத்தூரின் நகராட்சி மன்றம் அமைக்கப்பட்டபோது அதன் தலைவராகப் பொறுப்பேற்றார். 1862ஆம் ஆண்டு ஸ்டேன்ஸ் பள்ளியை துவக்கினார். அவரது தமையனார் தாமசு இசுடேன்சு குன்னூரில் 1858ஆம் ஆண்டு ஸ்டேன்ஸ் பள்ளியை துவங்கினார்.  
1913ஆம் ஆண்டு அவருக்கு கைசர்-இ-இந்த் விருது அவர் கோவைக்காற்றிய சேவைகளுக்காகவும் கல்விப்பணிக்காகவும் வழங்கப்பட்டது. 1920ஆம் ஆண்டு புத்தாண்டு விருதுகளில் பிரித்தானிய அரசு அவருக்கு கௌரவ படைவீரராக (Knight Bachelor) அறிவித்தது.
# தமிழ்நாட்டில் உள்ள பல்கலைக்கழகங்கள்

தமிழ்நாட்டிலுள்ள பல்கலைக்கழகங்களின் பட்டியல் இது.